### Beslutningstema

Der skal træffes beslutning om godkendelse af Skema A og tilhørende ansøgning om opførelse af 25 almene familieboliger og fælleshus i [adresse].

### Sagsfremstilling

Kuben Management har på vegne bygherre BoligSyd fremsendt skema A ansøgning om godkendelse til opførelse af 25 almene familieboliger med fælleshus benævnt Seniorbofællesskabet i [adresse], afd. 46.

Anskaffelsessum og finansiering

Anskaffelsessummen udgør 55,3 mio. kr. Ved godkendelse af ansøgningen giver Kommunalbestyrelsen på Statens vegne tilsagn om, at Staten vil yde en løbende ydelsesstøtte til optagelse af et realkreditlån på 88 %. Kommunen påtage sig at yde et grundkapitallån på 10 %, og beboerne skal indbetale et indskud på 2 %.

Finansiering af byggeriet er fastlagt i Lov om almene boliger. BoligSyd optager realkreditlånet som Staten garanterer for med 100 %. Det betyder, at Staten som selvskyldnerkautionist indestår for, at afdelingens forpligtelser til at betale afdrag på realkreditlånet opfyldes. Tønder Kommune påtager sig en regaranti overfor Staten for den del af realkreditlånet, der på tidspunktet for lånets optagelse har pantsikkerhed ud over 60 % af ejendommens værdi. Garantikravet kan ikke opgøres endeligt før byggeriet er færdigopført. Når byggeriet er opført og vurderet, opgør realkreditinstituttet garantien på grundlag af ejendommens markedsværdi.

Projektbeskrivelse

Boligerne opføres som 1. plans rækkehusbebyggelse i længder á 2-4 boliger i hver. Der vil blive etableret depoter ved boligerne og fælles parkeringsareal. Fælleshuset vil blive placeret ved indgangen fra [adresse] Der opføres 3 forskellige boligtyper på henholdsvis 102 m2, 92 m2 og 80 m2. Fælleshuset udgør 150 m2.

Husleje

Den årlige husleje anslås til 1.009 kr. pr. m2. Den anslåede husleje opkræves når byggeriet udlejes efter færdiggørelsen og indtil byggeregnskabet er godkendt.

Udlejningskriterier

De almene familieboliger opføres som individuelle bofællesskaber med en underliggende udlejningsaftale. Kommunalbestyrelsen og BoligSyd skal samtidig med godkendelse af Skema A godkende udlejningsaftale.

Lokalplan

Det er en forudsætning for projektets gennemførelse at lokalplan 185-420 og Kommuneplantillæg 152-420 godkendes, og registreres i [adresse]. Punktet behandles samtidig hermed af Kommunalbestyrelsen under et foranstående punkt.

Grundlag for entreprisen, Almindelige betingelser for byggeri, AB 18, ABT 18 og ABR 18.

AB 18 står for Almindelige betingelser for arbejder og leverancer i bygge- og anlægsvirksomhed. ABT 18 står for Almindelige betingelser for totalentreprise i bygge- og anlægsvirksomhed. ABR 18 står for Almindelige betingelser for rådgivning og bistand i bygge- og anlægsvirksomhed. [adresse] skal gives på betingelser, som følger af Almenboligloven og Støttebekendtgørelsen, herunder bl.a. at krav om at AB 18, ABT 18 og ABR 18 lægges til grund uden fravigelser. Kommunalbestyrelsen kan i særlige tilfælde efter at have modtaget en begrundelse, godkende fravigelser. Begrundede tilføjelser og fravigelser til AB18, ABR18 og ABT 18 er fremlagt, men der pågår dialog mellem forvaltningen og bygherrerådgiver om vurdering af fravigelser. På den baggrund lægges der op til, at skema A godkendes på betingelse af, at tilsagnsmodtager i sine entrepriseaftaler lægger AB 18, ABT 18 og ABR 18 til grund uden fravigelser, og at forvaltningen bemyndiges til administrativt at godkende tilføjelser og fravigelser, i det omfang fravigelser vurderes konkret velbegrundet og i overensstemmelse med lovgivningen.

Godkendelse af grundkøb

Projektet opføres på matrikel 1188, 306 og 132 Agerskov ejerlav, [adresse], beliggende [adresse], [adresse] 16A og Hovedgaden 24A, Rune Brandt. Der foreligger underskrevet betinget købsaftale på matr. nr. 132 Agerskov. Erhvervelse af matrikel 132, 1188 og 306 Rune Brandt godkendes iht. Almenboliglovens § 26 betinget af, at der indgås aftale om køb og underskrives betingede købsaftaler på matrikel 1188 og 306 Rune Brandt. Derudover er godkendelse af hele Skema A betinget af, at der indgås aftale om køb af de kommunale grunde matr. nr. 1188 og 306 Rune Brandt. Salgssagen behandles samtidig hermed af Kommunalbestyrelsen under et foranstående punkt.

Fastsættelse af gebyr for støttesagsbehandling

Det følger af Lov om almene boliger, at BoligSyd skal betale gebyr til Staten for støttesagsbehandling, mens det er op til Kommunalbestyrelsen at beslutte, om der til dækning af Kommunens udgifter ved støttesagsbehandlingen skal opkræves et gebyr. I overensstemmelse med praksis i andre kommuner lægges der op til, at der opkræves et gebyr på 2,5 0/00 af den godkendte anskaffelsessum svarende til 136.000 kr.

Samlet vurdering af boligmarkedet i Tønder Kommune

Det er en forudsætning for realisering af projektet, at Skema A med tilhørende støttetilsagn godkendes. Det betyder, at en godkendelse af skema A er et bindende tilsagn fra Tønder Kommunes side om etablering af 25 almene familieboliger med fælleshus og anskaffelsessummen herfor. Som led i beslutningen skal Kommunalbestyrelsen vurdere behovet for nye almene familieboliger på baggrund af en samlet vurdering af situationen på det lokale boligmarked.

Nils Møller 1. oktober 2024 udgjorde lejeledigheden blandt Tønder Kommunes familie- og ungdomsboliger 1,03 %. Ved tilsagn til etablering af nye almene boliger skal Kommunalbestyrelsen således ikke orientere Social- og Boligstyrelsen.

### Økonomi

Der henvises til bilag økonomi for projektet.

Realkredit, som optages af almene boligorganisationer, påvirker ikke den kommunale låneramme. Som følge heraf vil kommunens garantistillelse overfor en del af lånet heller ikke have nogen indflydelse på kommunens generelle låneadgang.

### Lovgrundlag

Støttebekendtgørelsen og Lov om almene boliger.

### Indstilling Fagchefen for Politik og Strategi indstiller,

|  |  |
| --- | --- |
| at | Skema A godkendes, og der gives betinget tilsagn om ydelsesstøtte til etablering af 25 almene familieboliger og fælleshus, |
| at | godkendelse af Skema A betinges af, at lokalplan 185-420 og Kommuneplantillæg 152-420 godkendes og registreres i Plandata, |
| at | godkendelse af Skema A betinges af, at AB 18, ABT 18 og ABR 18 lægges til grund uden fravigelser i entrepriseaftalerne, idet forvaltningen bemyndiges til at godkende konkret begrundede fravigelser, |
| at | godkendelse af Skema A betinges af, at der indgås købsaftale om matr. nr. 306 og 1188 [adresse], |
| at | boligerne mærkes individuelle bofællesskaber, |
| at | udlejningsaftale for individuelle bofællesskaber godkendes, |
| at | den anslåede husleje på 1.009 kr. pr. m2 godkendes, |
| at | køb af matrikel 132, 306 og 1188 [adresse] godkendes iht. ABL § 26 betinget af, at der indgås aftale om køb og underskrives betinget købsaftale på matrikel 306 og 1188 [adresse], |
| at | der gives tilsagn om kommunal garantistillelse, |
| at | kommunen yder grundkapitallån på ca. 5,5 mio. kr., som finansieres af kommunekassen, |
| at | der opkræves et gebyr for den kommunale støttesagsbehandling på 2,50/00, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 21. november 2024, pkt. 22:

Indstillingen anbefales.

### Beslutning

Indstillingen godkendt.